smcproject/ml-wiki-sentences huggingface dataset:
ഇന്തോനേഷ്യയിലെ പശ്ചിമ ജാവയിൽ , ജക്കാർത്തയുടെ കിഴക്കൻ അതിർത്തിയിൽ സ്ഥിതിചെയ്യുന്ന ഒരു നഗരമാണ് ബെക്കാസി .
ജക്കാർത്ത മെട്രോപൊളിറ്റൻ പ്രദേശത്തിനുള്ളിലെ ഒരു യാത്രാ നഗരമായി പ്രവർത്തിക്കുന്ന ഇവിടം വാണിജ്യ, വ്യവസായ, പ്രോസസ്സിംഗ് വ്യവസായങ്ങളുടെപേരിലും ശ്രദ്ധേയമാണ്.
സ്റ്റാറ്റിസ്റ്റിക്സ് ഇന്തോനേഷ്യയുടെ (BPS) 2018 ലെ കണക്കുകൾ 2.93 ദശലക്ഷം ജനസംഖ്യയുള്ള ബെക്കാസി നഗരം 2.89 ദശലക്ഷം ജനസംഖ്യയുള്ള സുരബായയെ ഇന്തോനേഷ്യയിലെ ഏറ്റവും വലിയ മെട്രോയ്ക്കുള്ളിലെ ഏറ്റവും ജനസാന്ദ്രമായ രണ്ടാമത്തെ നഗരമെന്ന നിലയിൽ ഇതിനകം മറികടന്നുവെന്ന് കാണിക്കുന്നു.
ഈ നഗരത്തിന്റെ വടക്കും കിഴക്കും ഭാഗങ്ങളിൽ ബെക്കാസി റീജൻസിയും , തെക്കുവശത്ത് ബൊഗോർ റീജൻസിയും ഡെപോക്കും , പടിഞ്ഞാറ് വശത്ത് കിഴക്കൻ ജക്കാർത്തയുമാണ് അതിർത്തികൾ.
ഇന്തോനേഷ്യയിലെ ഏറ്റവും പഴക്കം ചെന്ന നഗരങ്ങളിലൊന്നായ ബെക്കാസിയ്ക്ക്, തരുമനഗര രാജ്യത്തിന്റെ തലസ്ഥാന നഗരമായിരുന്നു എന്ന ചരിത്രംകൂടിയുണ്ട്.
അക്കാലത്ത് ബെക്കാസിയുടെ പേര് ദയെയു സുന്ദസെംബാവ എന്നായിരുന്നു.
തുഗു ലിഖിതമനുസരിച്ച് അഞ്ചാം നൂറ്റാണ്ട് മുതലാണ് നഗരത്തിന്റെ അസ്തിത്വത്തിന്റെ ആദ്യകാല തെളിവുകൾ.
ഡച്ച് ഈസ്റ്റ് ഇൻഡീസ് കാലഘട്ടത്തിൽ ബതാവിയ റെസിഡൻസിയുടെ ഭാഗമായിരുന്നു ബെക്കാസി.
ഇന്തോനേഷ്യയിലെ വളർച്ചയുടെ ഒരു കേന്ദ്രമായി ബെക്കാസി ഇതിനകം വളർന്നിട്ടണ്ട്.
ആകെ ദേശീയ ജിഡിപിയുടെ 2.11 ശതമാനം നഗരത്തിലുണ്ട്.
അടുത്തിടെ, നിരവധി വിദേശികൾ (ഭൂരിഭാഗവും കൊറിയ , ജപ്പാൻ , ചൈന എന്നിവിടങ്ങളിൽനിന്ന്) നഗരത്തിന്റെ ചലനാത്മകത മുതലെടുത്ത് ബിസിനസ്സ് ആരംഭിച്ചത് നഗരത്തിന്റെ സമ്പദ്‌വ്യവസ്ഥയെ ഉയർത്തി.
ബെക്കാസിയുടെ സമ്പദ്‌വ്യവസ്ഥ പ്രധാനമായി സേവനവും നിർമ്മാണവും അടിസ്ഥാനമാക്കിയുള്ളതാണ്.
ഇന്തോനേഷ്യയിലെ ഏറ്റവും പ്രതീക്ഷ നൽകുന്ന വസ്തു വിപണികളിലൊന്നായ ബെക്കാസിയിലെ ഉയർന്ന മൂല്യമുള്ള നിരവധി വികസന പ്രവർത്തനങ്ങൾ അതിന്റെ വസ്തു വിപണിയെ മാറ്റിമറിച്ചു.
രാജ്യത്തെ വൻകിട വസ്തു ഇടപാടുകാരിൽ പലരും നഗരത്തിൽ അപ്പാർട്ടുമെന്റുകൾ, ഹോട്ടലുകൾ, ഷോപ്പിംഗ് മാളുകൾ എന്നിവ നിർമ്മിക്കുന്നു.
അടുത്ത കാലത്തായി,  ബെക്കാസി റീജൻസിയിൽ സിബാറ്റുവിനപ്പുറം ജാതിവർണ്ണ / ജാതിബെനിംഗ് - ഈസ്റ്റ് ബെക്കാസി ടോൾ ഹൈവേയിൽ ചില പാർപ്പിടകേന്ദ്രങ്ങൾ വികസിപ്പിക്കപ്പെട്ടു.
ഹരപൻ ഇന്ദാ, സമ്മറെക്കോൺ ബെക്കാസി, കെമാങ് പ്രതാമ, ഗ്രാൻഡ് ഗാലക്‌സി സിറ്റി എന്നിവ ഇങ്ങനെ വികസിപ്പിക്കപ്പെട്ടവയിൽ ഉൾപ്പെടുന്നു.
നിരവധി പാർപ്പിടമേഖലകൾക്ക് പുറമേ, ബെക്കാസിയുടെ പ്രാന്തപ്രദേശത്ത് നിരവധി പ്രധാനപ്പെട്ട വ്യവസായ മേഖലകളും നിലനിൽക്കുന്നു.
അവയിൽ ഭൂരിഭാഗവും നഗരപരിധിക്ക് പകരം ബെക്കാസി റീജൻസിയിലാണ് സ്ഥിതിചെയ്യുന്നത്.
ജബബേക്ക, MM 2100, ബെകാസി ഇന്റർനാഷണൽ ഇൻഡസ്ട്രിയൽ എസ്റ്റേറ്റ് BIIE), ഡെൽറ്റ സിലിക്കൺ ഇൻഡസ്ട്രിയൽ പാർക്ക്, ലിപ്പോ സിക്കാരംഗ്, ഗ്രീൻലാൻഡ് ഇന്റർനാഷണൽ ഇൻഡസ്ട്രിയൽ സിറ്റി (GIIC), ഈസ്റ്റ് ജക്കാർത്ത ഇൻഡസ്ട്രിയൽ പാർക്ക് (EJIP) ജില്ലകൾ എന്നിവ ഇതിൽ ഉൾപ്പെടുന്നു.
ഹോണ്ട , എൽജി , കൺവേർസ്, സാംസങ് തുടങ്ങി നിരവധി വൻകിട കമ്പനികൾക്ക് ബെക്കാസിയിൽ ഫാക്ടറികളുണ്ട്.
ഇക്കാലത്ത് ഏകദേശം 4,000 കമ്പനികൾ ബെക്കാസിയിലും പരിസര പ്രദേശങ്ങളിലുമായി പ്രവർത്തിക്കുന്നു.
ഏകദേശം 1,000 പ്രവാസി തൊഴിലാളികളും 500,000 തൊഴിലാളികളും ഈ പ്രദേശത്ത് ജോലി ചെയ്യുന്നുണ്ടെന്നാണ് കണക്കുകൾ വ്യക്തമാക്കുന്നത്.
അടിസ്ഥാന സൗകര്യവികസനം, പ്രത്യേകിച്ച് റോഡുകൾ, ഹൈവേകൾ, റെയിൽ‌വേകൾ എന്നിവ വൻ തോതിലുള്ള പാർപ്പിട മേഖലകളുടേയും വ്യവസായ പാർക്കുകളുടെയും വികസനത്തിന് പ്രചോദിതമായി.
മെയ് മാസം മുതൽ ഒക്ടോബർ മാസം വരെ മിതമായ മഴയും നവംബർ മാസം മുതൽ ഏപ്രിൽ മാസം വരെ കനത്ത മഴയുമുള്ള ഒരു ഉഷ്ണമേഖലാ മൺസൂൺ കാലാവസ്ഥയാണ് ബെക്കാസിയിൽ അനുഭവപ്പെടാറുള്ളത്.
Bekasi പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 29.8 (85.6) 30.1 (86.2) 30.9 (87.6) 31.7 (89.1) 32.0 (89.6) 32.0 (89.6) 32.0 (89.6) 32.5 (90.5) 32.9 (91.2) 33.0 (91.4) 32.1 (89.8) 31.0 (87.8) 31.67 (89) പ്രതിദിന മാധ്യം °C (°F) 26.2 (79.2) 26.4 (79.5) 26.8 (80.2) 27.3 (81.1) 27.4 (81.3) 27.0 (80.6) 26.8 (80.2) 27.1 (80.8) 27.5 (81.5) 27.8 (82) 27.5 (81.5) 26.9 (80.4) 27.06 (80.69) ശരാശരി താഴ്ന്ന °C (°F) 22.6 (72.7) 22.7 (72.9) 22.7 (72.9) 23.0 (73.4) 22.9 (73.2) 22.1 (71.8) 21.7 (71.1) 21.8 (71.2) 22.1 (71.8) 22.6 (72.7) 22.9 (73.2) 22.8 (73) 22.49 (72.49) വർഷപാതം mm (inches) 374 (14.72) 282 (11.1) 219 (8.62) 152 (5.98) 129 (5.08) 88 (3.46) 65 (2.56) 55 (2.17) 65 (2.56) 115 (4.53) 155 (6.1) 216 (8.5) 1,915 (75.38) ഉറവിടം: Climate-Data.org അവലംബം ↑ ↑ https://jabar.bps.go.id/statictable/2019/04/21/591/proyeksi-penduduk-menurut-kabupaten-kota-di-jawa-barat-2010-2018.html ↑ https://jatim.bps.go.id/statictable/2019/10/09/1614/penduduk-laju-pertumbuhan-penduduk-distribusi-persentase-penduduk-kepadatan-penduduk-rasio-jenis-kelamin-penduduk-menurut-kabupaten-kota-di-provinsi-jawa-timur-2000-2010-dan-2018.html ↑ http://www.bekasikota.go.id Archived 2015-10-23 at the Wayback Machine .
Sejarah Kota Bekasi Archived 2018-09-30 at the Wayback Machine .
↑ http://www.thejakartapost.com Approximately Cikarang residential place of choice for expatriates ↑
ബൃഹസ്പതി ദേവ് ത്രിഗുണ
ആയുർവേദ പരിശീലകനും പൾസ് രോഗനിർണയത്തിൽ വിദഗ്ധനുമായിരുന്നു (ആയുർവേദ പദങ്ങളിൽ നാഡി വൈദ്യം) ബൃഹസ്പതി ദേവ് ത്രിഗുണ (1920–2013).
ലുധിയാനയിൽ നിന്നുള്ള ഗുരുകുൽ രാജവൈദ്യ പണ്ഡിറ്റ് ഗോകുൽ ചന്ദ് ജിയുടെ മാർഗനിർദേശപ്രകാരം അദ്ദേഹം ഔപചാരിക ആയുർവേദ പഠനം പൂർത്തിയാക്കി.
1992 ൽ അദ്ദേഹത്തിന് പത്മഭൂഷൺ ലഭിച്ചു, തുടർന്ന് 2003 ൽ ഇന്ത്യൻ സർക്കാരിന്റെ രണ്ടാമത്തെ പരമോന്നത സിവിലിയൻ അവാർഡ് പത്മവിഭൂഷൻ അവാർഡും ലഭിച്ചു.
അഖിലേന്ത്യാ ആയുർവേദ കോൺഗ്രസിന്റെ പ്രസിഡന്റായിരുന്നു ത്രിഗുണ.
ആയുർവേദത്തെക്കുറിച്ചുള്ള കേന്ദ്ര കൗൺസിൽ റിസർച്ച് ഡയറക്ടറും നാഷണൽ അക്കാദമി ഓഫ് ആയുർവേദ ചെയർമാനും ഉൾപ്പെടെ നിരവധി സർക്കാർ പദവികൾ വഹിച്ചിട്ടുണ്ട്.
ഇന്ത്യൻ രാഷ്ട്രപതിയുടെ പേഴ്‌സണൽ ഫിസിഷ്യനായിരുന്നു അദ്ദേഹം.
ആയുർവേദ മരുന്നുകളുടെ സ്റ്റാൻഡേർഡൈസേഷൻ, ആയുർവേദ കോളേജുകളിലെ സർട്ടിഫിക്കേഷനുകൾ എന്നിവയ്ക്കായി അദ്ദേഹം പ്രവർത്തിച്ചു.
മഹർഷി ആയുർവേദം വികസിപ്പിക്കുന്നതിന് ത്രിഗുണ മഹർഷി മഹേഷ് യോഗിയുമായും മറ്റ് ആയുർവേദ വിദഗ്ധരുമായും സഹകരിച്ചു.
ദില്ലിയിലെ ഹസ്രത്ത് നിസാമുദ്ദീൻ റെയിൽ‌വേ സ്റ്റേഷന് പിന്നിലുള്ള സരായ് കാലെ ഖാനിലായിരുന്നു അദ്ദേഹത്തിന്റെ പ്രാഥമിക പരിശീലനം, യൂറോപ്പ് ഉൾപ്പെടെ ലോകത്തിന്റെ പല ഭാഗങ്ങളിലും അദ്ദേഹം യാത്ര ചെയ്ത് ആയുർവേദ ക്ലിനിക്കുകൾ ആരംഭിച്ചു.
യു‌സി‌എൽ‌എ , ഹാർ‌വാർഡ് , ജോൺസ് ഹോപ്കിൻസ് സ്കൂൾ ഓഫ് മെഡിസിൻ തുടങ്ങിയ മെഡിക്കൽ സ്കൂളുകളിൽ ആയുർവേദത്തെക്കുറിച്ച് പ്രസംഗിക്കുന്നത് യുഎസിലെ അദ്ദേഹത്തിന്റെ യാത്രയിൽ ഉൾപ്പെടുന്നു.
വൈദ്യ ബ്രിഹസ്പതി ദേവ് ത്രിഗുണ 2013 ജനുവരി 1 ന് ന്യൂഡൽഹിയിലെ നിസാമുദ്ദീൻ സരായ് കാലെ ഖാനിലെ വീട്ടിൽ വച്ച് അന്തരിച്ചു.
മക്കളായ നരേന്ദ്ര ത്രിഗുണയും വൈദ്യദേവേന്ദ്ര ത്രിഗുണയും അതേസ്ഥലത്ത് തന്നെ ചികിൽസ നടത്തുന്നു.
അവലംബം പുറത്തേക്കുള്ള കണ്ണികൾ Touching the Pulse to Create Balance and Health : an interview with Dr. Brihaspati Dev Triguna Ayurveda, Vaidya Brihaspati Dev Triguna Research on Ayurveda in India and its practitioners A Tribute to Dr. Triguna
ബെക്കി ജി
ബെക്കി ജി എന്ന് അറിയപ്പെടുന്ന റെബേക്ക മെറി ഗോമസ് , ഒരു അമേരിക്കൻ ഗായികയും ഗാനരചയിതാവും നടിയുമാണ്.
റെബേക്ക മാരി ഗോമസ് 1997 മാർച്ച് 2 ന് കാലിഫോർണിയയിലെ ഇംഗിൽവുഡിൽ ജനിച്ചു.
മെക്സിക്കൻ അമേരിക്കൻ മാതാപിതാക്കളായ അലെജാന്ദ്ര "അലക്സ്", ഫ്രാൻസിസ്കോ "ഫ്രാങ്ക്" ഗോമസ് എന്നിവരുടെ പുത്രിയാണ്.
അവരുടെ നാല് മുത്തശ്ശീമുത്തശ്ശന്മാരും മെക്സിക്കോയിലെ ജാലിസ്കോയിൽ നിന്നുള്ളവരും മാതാപിതാക്കളും കുടുംബത്തിൽ ഭൂരിപക്ഷംപേരും അമേരിക്കൻ ഐക്യനാടുകളിൽ ജനിച്ചവരുമാണ്.
ഗോമസിന് രണ്ട് സഹോദരന്മാരും ഒരു ഇളയ സഹോദരിയുമാണുള്ളത്.
2017 ഡിസംബറിൽ തനിക്ക് പതിനെട്ട് വയസ് പ്രായമുള്ള ഒരു അർദ്ധസഹോദരികൂടിയുണ്ടെന്ന് അവർ വെളിപ്പെടുത്തിയിരുന്നു.
മൊറേനോ വാലിയിൽ വളർന്ന ഗോമസ്, ഒൻപതാം വയസ്സിൽ കുടുംബത്തിന് വീട് നഷ്ടപ്പെടുകയും സാമ്പത്തിക പ്രശ്‌നങ്ങൾ ഉയർന്നുരുകയും ചെയ്തതോടെ മുത്തശ്ശീമുത്തശ്ശന്മാരുടെ വീട്ടിലെ പരിവർത്തനം ചെയ്യപ്പെട്ട ഗാരേജിലേക്ക് താമസം മാറി.
ഇക്കാലത്ത് കുടുംബത്തിന് സാമ്പത്തിക സഹായം നൽകുന്നതിന് പരസ്യങ്ങളിൽ അഭിനയിക്കുകയും അതുപോലെതന്നെ ശബ്ദ താരമായും ഗോമസ് പാർട്ട് ടൈം ജോലികൾ ചെയ്യാൻ തുടങ്ങിയിരുന്നു.
പൊളന്നരുവ രാജ്യം ഇംഗ്ലീഷ് വിലാസം https://ml.wikipedia.org/wiki/Kingdom_of_Polonnaruwa Historical states in present-day Sri Lanka 543 BC – 377 BC Kingdom of Tambapanni Kingdom of Upatissa Nuwara 377 BC – 1017 Kingdom of Anuradhapura 1017 – 1070 Chola occupation of Anuradhapura 1056 – 1212 Kingdom of Polonnaruwa 1232 – 1505 1505 – 1594 Kingdom of Jaffna Kingdom of Dambadeniya Kingdom of Gampola Kingdom of Kotte Kingdom of Sitawaka Portuguese Ceylon 1594 – 1815 Kingdom of Kandy Chiefdom of Vanni Dutch Ceylon 1815 – 1948 British Ceylon 1948 – present Dominion of Ceylon Republic of Sri Lanka History of Sri Lanka Sinhala Kingdom ക സ തി
1070 മുതൽ 1232 വരെ ശ്രീലങ്ക ദ്വീപിലേക്കും നിരവധി വിദേശ പ്രദേശങ്ങളിലേക്കും വ്യാപിച്ച സിംഹള രാജ്യമാണ് പൊളന്നരുവ രാജ്യം ( സിംഹള : පොළොන්නරුව රාජධානිය ) മഹാനായ പരാക്രമബാഹുവിന്റെ ഭരണകാലത്ത് രാജ്യം അതിന്റെ വിദേശ ആധിപത്യം വിപുലീകരിക്കാൻ തുടങ്ങി.
ഒരു രാജ്യമായിരുന്നിട്ടും, രണ്ടുതവണ അധികാരം പിടിച്ചെടുക്കുകയും രാഷ്ട്രീയത്തിൽ ആധിപത്യം പുലർത്തുകയും ചെയ്ത അതിന്റെ രാജകീയ സൈന്യത്തിന്റെ നിയന്ത്രണത്തിലായിരുന്നു പൊളന്നരുവ രാജ്യം.
സുഗലയുടെ കീഴിലുള്ള റുഹുണ രാജ്യം ഉൾപ്പെടെ രാജ്യത്തിന്റെ വിവിധ ഭാഗങ്ങളിൽ നിന്നുള്ള കലാപങ്ങളെ പൊളന്നരുവയിലെ രാജാക്കന്മാർക്ക് അടിച്ചമർത്തേണ്ടിവന്നു.
രാജ്യത്തിന്റെ തലസ്ഥാനമായ പൊളന്നരുവയെ ഹിന്ദു ആക്രമണകാരിയായ കലിംഗ മാഘ പിടിച്ചെടുത്തതിനെത്തുടർന്ന്, അവിടെ ദംബദേനിയയിൽ ഒരു പുതിയ ബുദ്ധ രാജ്യം സ്വയം സ്ഥാപിക്കപ്പെട്ടു.
അതേസമയം പോളന്നരുവ നഗരം ഒരു അധിനിവേശത്തിൽ തിരിച്ചുപിടിച്ചെങ്കിലും അത് തലസ്ഥാനമായി പുനഃസ്ഥാപിച്ചില്ല.
1,400 വർഷത്തിലേറെയായി രാജ്യം ഭരിച്ചതിന് ശേഷം, അനുരാധപുര രാജ്യം 1017-ൽ ചോള രാജാവായ രാജരാജന്റെയും മകൻ രാജേന്ദ്രന്റെയും കീഴിലായി.
മഹീന്ദ അഞ്ചാമൻ രാജാവിനെ യുദ്ധത്തടവുകാരനായി തമിഴ്‌നാട്ടിലേക്ക് കൊണ്ടുപോയി; 1029-ൽ അദ്ദേഹം അവിടെ മരിച്ചു.
ചോളർ തലസ്ഥാനം അനുരാധപുരയിൽ നിന്ന് പൊളന്നറുവയിലേക്ക് മാറ്റുകയും ഏകദേശം 53 വർഷം ഭരിക്കുകയും ചെയ്തു.
ചോളന്മാരാണ് പൊളന്നരുവയ്ക്ക് ജനനാഥപുരം എന്ന് പേരിട്ടത്.
വിജയബാഹു ഒന്നാമൻ രാജാവ് (അല്ലെങ്കിൽ കിറ്റി) ഒടുവിൽ ചോളരെ പരാജയപ്പെടുത്തി സിംഹള രാജവാഴ്ച പുനഃസ്ഥാപിച്ചു.
അനുരാധപുരയിലേക്ക് മഹാവേലി നദി മുറിച്ചു കടക്കുന്നത് നിയന്ത്രിച്ചിരുന്നതിനാൽ പൊളന്നരുവ എക്കാലത്തും ദ്വീപിലെ ഒരു പ്രധാന വാസസ്ഥലമായി കണക്കാക്കപ്പെട്ടിരുന്നു.
അനുരാധപുര പുനഃസ്ഥാപിച്ച് 3 വർഷത്തിനുശേഷം, വിജയബാഹു സാധ്യമായ ഒരു ആക്രമണത്തിനെതിരെ പോരാടാൻ തയ്യാറായി.
അദ്ദേഹം തലസ്ഥാനം അനുരാധപുരയിൽ നിന്ന് കൂടുതൽ പ്രതിരോധ സ്ഥാനമായ പൊളന്നരുവയിലേക്ക് മാറ്റി.
പൊളന്നരുവയിലെ വിജയത്തിനുശേഷം വിജയബാഹുവിന് കൂടുതൽ കലാപങ്ങൾ നേരിടേണ്ടി വന്നു.
ഇത് അദ്ദേഹത്തിന്റെ കിരീടധാരണം വൈകിപ്പിക്കാൻ കാരണമായി.
1072-ലോ 1073-ലോ റുഹൂണയിൽ പതിനെട്ട് വർഷത്തിന് ശേഷമാണ് പതിനേഴു വർഷം നീണ്ടുനിന്ന സൈനികനീക്കത്തിന് ശേഷം വിജയബാഹുവായി കിരീടധാരണം ചെയ്യപ്പെട്ടത്.
പൊളന്നരുവയെ വിജയരാജപുര എന്ന് പുനർനാമകരണം ചെയ്യുകയും തലസ്ഥാനമായി തിരഞ്ഞെടുക്കുകയും ചെയ്തു.
രാജ്യത്തിന്റെ മുൻ തലസ്ഥാനമായ അനുരാധപുരയിൽ ഇതിനായി നിർമ്മിച്ച കൊട്ടാരത്തിലാണ് കിരീടധാരണ ചടങ്ങ് നടന്നത്.
കനൗജിലെ ജഗതിപാലന്റെ മകൾ ലീലാവതിയെ വിജയബാഹു തന്റെ രാജ്ഞിയായി വിവാഹം കഴിച്ചു.
പിന്നീട് അദ്ദേഹം കലിംഗ രാജകുമാരിയായ തിലോകസുന്ദരിയെ വിവാഹം കഴിച്ചത് കലിംഗന്മാരുമായുള്ള ബന്ധം ശക്തിപ്പെടുത്തുക എന്ന ലക്ഷ്യത്തോടെയാണ്.
കുറിപ്പുകൾ അവലംബങ്ങൾ Sources {{ cite book }} :  CS1 maint: location missing publisher ( link ) {{ cite book }} :  CS1 maint: location missing publisher ( link ) {{ cite book }} : Check date values in: | date= ( help ) കൂടുതൽ വായനയ്ക്ക് von Schroeder, Ulrich.
Hong Kong: Visual Dharma Publications, Ltd. ISBN 962-7049-06-9 External links Polonnaruwa .
www.ancientworlds.com gov .lk
പൊളാരിസ് ഇംഗ്ലീഷ് വിലാസം https://ml.wikipedia.org/wiki/Polaris ധ്രുവനക്ഷത്രം ലഘുബാലു എന്ന നക്ഷത്രരാശിയിൽ ലഘുബാലു
നിലവിലെ ഉത്തരധ്രുവനക്ഷത്രമാണ് ലഘുബാലു നക്ഷത്രരാശിയിൽ സ്ഥിതിചെയ്യുന്ന പൊളാരിസ് .
പൊലാരിസ് ഒരു സെഫീഡ് ചരനക്ഷത്രമാണ് .
നാലുദിവസം കൂടുമ്പോൾ പൊളാരിസിന്റെ പ്രകാശമാനത്തിൽ കൃത്യമായി ആവർത്തിക്കപ്പെടുന്ന വ്യതിയാനമുണ്ടാകുന്നു.
ദൃശ്യകാന്തിമാനം 2 ഉള്ള ഇതിന്റെ ദീപ്തി സൂര്യന്റെ ദീപ്തിയുടെ 1,500 മടങ്ങ് വരും.
F8 സ്പെക്ട്രൽ വിഭാഗത്തിൽപ്പെടുന്ന , ഒരു അതിഭീമനക്ഷത്രമാണിത് .
ഭൂമിയിൽനിന്ന് ഏതാണ്ട് 420 പ്രകാശവർഷം അകലെയാണ് പൊളാരിസ് സ്ഥിതിചെയ്യുന്നത്.
ഉപരിതല താപനില ഉദ്ദേശം 6,500°.
പൊളാരിസിന്റെ സ്ഥാനം നേരിട്ടുകാണാൻ കഴിയാത്തപ്പോൾ പ്പോലും മറ്റു ചില നക്ഷത്രഗണങ്ങളെ അഥവാ രാശികളെ നിരീക്ഷിച്ച് അതിന്റെ സ്ഥാനം മനസ്സിലാക്കാവുന്നതാണ്.
സപ്തർഷിമണ്ഡലത്തിലെ ചൂണ്ടു നക്ഷത്രങ്ങളായ ദുഭെ , മെരാക് എന്നിവയിലൂടെ കടന്നുപോകുന്ന സാങ്കല്പിക നേർരേഖ പൊളാരിസിൽ ചെന്നെത്തും.
ശബരൻ ഗണത്തിലെ വാളും ബെൽറ്റിലെ മധ്യതാരവും തലയും ചേർത്ത് വടക്കോട്ടു നീട്ടി വരച്ചാലും ധ്രുവനിലെത്തും.
ലഘുബാലു നക്ഷത്രരാശിയിലെ ഏറ്റവും ദീപ്തിയുള്ള നക്ഷത്രമാണ് പൊളാരിസ്.
കാന്തങ്ങൾ, കോമ്പസ് തുടങ്ങിയവയുടെ സഹായത്താലും ഉത്തരധ്രുവത്ത്ന്റെയും അതുവഴി ധ്രുവനക്ഷത്രത്തിന്റെയും സ്ഥാനം മനസ്സിലാക്കാം.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ധ്രുവനക്ഷത്രം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പൊളിറ്റികാ (അരിസ്റ്റോട്ടിൽ)
പൊളിറ്റികാ (Greek: Πολιτικά), സുപ്രസിദ്ധ ഗ്രീക് ചിന്തകൻ അരിസ്റ്റോട്ടിലിന്റെ രചനയാണ്.
നഗരം (നഗരരാഷ്ട്രം), സമൂഹം എന്നൊക്കെ അർഥം വരുന്ന  പൊളിസ്,(Polis, Greek: πόλις) എന്ന ഗ്രീക് പദത്തിൽ നിന്നാണ്, നഗരത്തെ, (നഗരരാഷ്ട്രത്തെ) , സമൂഹത്തെ  സംബന്ധിച്ചത്  എന്നർഥം വരുന്ന  പൊളിറ്റികാ എന്ന പദം രൂപം കൊള്ളുന്നത്.
ഗ്രീക് സമൂഹങ്ങളുടെ  ഘടന, ഭരണം, അതിൽ പൗരൻ, കുടുംബം, സമൂഹം എന്നിവയുടെ പങ്ക്, ഏതു വിധമായ സാമൂഹ്യവ്യവസ്ഥക്കാണ് വ്യക്തിയുടെ സ്വാതന്ത്ര്യവും സന്തോഷവും  ഉറപ്പാക്കാനാവുക, രാജവാഴ്ച, പ്രഭുത്വവാഴ്ച, ജനാധിപത്യം എന്നിവയിൽ   ഏതാണ് ഏറ്റവും നല്ല ഭരണ സമ്പ്രദായം, ഇവയോരോന്നും വഴിതെറ്റിയാലുള്ള  കെടുതികൾ, സമൂഹത്തിൽ പുരുഷൻമാർക്കും സ്ത്രീകൾക്കും അടിമകൾക്കുമുള്ള സ്ഥാനം, ദ്വന്ദസമൂഹം(പുരുഷൻ-സ്ത്രീ, ഉള്ളവർ-ഇല്ലാത്തവർ, ഉടമ-അടിമ)  സമ്പത്തും സദാചാരബോധവും, പൗരത്വവും പ്രായവും, വാണിജ്യവും ഭരണവ്യവസ്ഥയും തമ്മിലുള്ള ബന്ധം, വിദ്യാഭ്യാസം എന്നിങ്ങനെ പലേ വിഷയങ്ങളെക്കുറിച്ചും അരിസ്റ്റോട്ടിൽ സംവദിക്കുന്നു.
ക്രിമു 335മുതൽ-323 വരേയുള്ള പന്ത്രണ്ടു വർഷങ്ങളിലായിട്ടാണ് അരിസ്റ്റോട്ടിൽ പൊളിറ്റികാ എഴുതിയതെന്നാണ് അനുമാനം.
അക്കാലത്ത് ഏഥൻസിലെ സ്വന്തം സ്ഥാപനമായ ലൈസിയത്തിൽ  അധ്യാപനവും ഗവേഷണവും നടത്തുകയായിരുന്നു അരിസ്റ്റോട്ടിൽ , .
ഉള്ളടക്കവും ആഖ്യാനരീതിയും
ചിട്ടയോടെ  അധ്യായങ്ങളും ഖണ്ഡികകളുമായി ക്രമാനുഗതമായ രീതിയലല്ല  പൊളിറ്റികാ എഴുതപ്പെട്ടിട്ടുള്ളതെന്നാണ് വിദഗ്ദാഭിപ്രായം , .
പത്തൊമ്പതും ഇരുപതും  നൂറ്റാണ്ടുകളില യൂറോപ്യൻ പണ്ഡിതന്മാരാണ്  ചിതറിക്കിടന്ന ലേഖനങ്ങളെ വിഷയാടിസ്ഥാനത്തിൽ ക്രമീകരിച്ച് സംഗ്രഹിച്ചത് .
ഇത് തൽസമയത്തു തന്നെ വളരെയേറെ ചർച്ചകൾക്കും  വിവാദങ്ങൾക്കും  വഴിതെളിച്ചു.
പല വിഷയങ്ങളും പൂർണമായി ചർച്ച ചെയ്യപ്പെട്ടിട്ടില്ലെന്നും  അഭിപ്രായങ്ങളുണ്ട്.
അഗസ്റ്റ് ഇമ്മാന്വൽ ബെക്കർ എന്ന ഭാഷാ പണ്ഡിതന്റെ ക്രോഡീകരണങ്ങളാണ് ഇന്നും ആധികാരികമായി ഉപയോഗിക്കപ്പെടുന്നത്.
വിഷയങ്ങൾ വേർതിരിച്ചത് പൊതുവേ സ്വീകാര്യമായെങ്കിലും  വിവർത്തകർ ഒരേ ക്രമത്തിലല്ല  അവ കൂട്ടിച്ചേർക്കാറുള്ളത്.
അതുകൊണ്ട്  എല്ലാ പഠനങ്ങളും ബെക്കർ നമ്പറുകൾ നിശ്ചയമായും സൂചിപ്പിക്കുന്നു , , , .
പുസ്തക പരിചയം പുസ്തകം 1
കുടുംബവും സമൂഹവും ഉണ്ടായവിധം, അവയുടെ സ്വഭാവവിശേഷതകൾ, അവ തമ്മിലുള്ള പരസ്പരബന്ധം, കുടുംബത്തിന്റെ സാമ്പത്തികഭദ്രത,നൈതികത, നൈപുണ്യം, നിയമവിരുദ്ധവും നിയമാനുസൃതവുമായ അടിമത്തം,   സ്വത്തു സമ്പാദനരീതികൾ.
കുടുംബഭരണത്തിന്റെ പരിധികൾ-പരിമിതികൾ, പിതാവിന്റെ / ഭർത്താവിന്റെ കുടുംബനാഥന്റെ  അധികാരങ്ങൾ, ുടുംബജീവിതത്തിലെ നൈതികതയും സദാചാരബോധവും , , പുസ്തകം 2
നിലവിലുള്ളതും സാങ്കല്പികവുമായ ആദർശസമൂഹങ്ങൾ.
പൊതുമുതലുകൾ എന്തൊക്കെ, പങ്കാളിത്തം (sharing)  എത്രത്തോളമാകാം, സ്വത്ത്, സ്വത്തുടമകൾ,  ഉടമസ്ഥാവകാശം, പൊതുസ്വത്ത് എന്ന ആശയം, കുട്ടികളേയും സ്ത്രീകളേയും പൊതുസ്വത്തായി  പരിഗണിക്കുന്നതിനെതിരായുള്ള വാദങ്ങൾ,  പ്ലാറ്റോയുടെ ചിന്താഗതികൾക്കെതിരായുള്ള വിമർശനങ്ങൾ, പുരാതന ഗ്രീക് ചിന്തകരായ  നഗരസംവിധായകരുമായ ഹിപ്പോഡാമസ്  , ഫലിയസ്,സൊളോൺ, പിറ്റാകസ് എന്നിവരുടെ ആശയങ്ങൾ, സ്പാർട്ട,ക്രീറ്റ്, കാർതജീനിയ എന്നിവടങ്ങളിലെ   ഭരണരീതികളിലെ പോരായ്മകൾ.
, , പുസ്തകം 3
പൗരൻ ആരെന്ന ചോദ്യവും അതിനുള്ള പലവിധ വ്യാഖ്യാനങ്ങളും.
രാഷ്ട്രീയാധികാരം കൈയാളുന്നതിന്   അടിത്തറ പാകുന്ന നൈതികത, വിവിധരീതിയിലുള്ള ഭരണസമ്പ്രദായങ്ങൾ, മൂന്നു ഉത്തമ ഭരണരീീതികൾ: രാജവാഴ്ച (Monanarchy), പ്രഭുജനവാഴ്ച(Aristocracy), ദേശാചാരങ്ങളനുസരിച്ചുള്ള ഭരണം(Polity), ഇവ അധഃപതിച്ചാലുണ്ടാകുന്നത്  സ്വേഛാധിപത്യം (Tyranny), ന്യൂനാധിപത്യം (Oligarchy), ബഹുജനാധിപത്യം(Democracy).
, , പുസ്തകം 4
വിവിധതരത്തിലുള്ള പൗരസമൂഹങ്ങൾ, അവക്കനുയോജ്യമായ ഭരണ സമ്പ്രദായങ്ങൾ,  അവയെക്കുറിച്ചുള്ള വിശദമായ ചർച,  രാഷ്ട്രത്തിന് അഥവാ  സമൂഹ്യ ഭരണനിർവഹണത്തിന്  ആവശ്യമായ ഘടകങ്ങൾ(സമീക്ഷ,(deliberation) ഭരണനിർവഹണം(executive),നീതിന്യായം,(judiciary).
, , പുസ്തകം 5
സമത്വം, നീതി, ഭരണരീതികൾ, വിവിധ രീതിയിലുള്ള ഭരണകൂടങ്ങളെപ്പറ്റി വിശദമായ സംവാദം- അവ ദുഷിച്ചുപോകുന്നതും അസ്ഥിരമാകുന്നതും എങ്ങനെയെന്ന ചർച്ച, രാജവാഴ്ച, സ്വേഛാധിപത്യത്തിലേക്കു അധഃപതിക്കാതിരിക്കാനുള്ള മുൻകരുതലുകൾ, സ്വേഛാധിപത്യം എന്തുകൊണ്ട് ശാശ്വതമായി നിലനില്ക്കില്ല എന്നതിനെപ്പറ്റി.
, , പുസ്തകം 6
ഓരോ ഭരണരീതിയും  ഏറ്റവും മെച്ചപ്പെട്ട രീതിയിൽ പ്രവർത്തിക്കുന്നതെപ്പോൾ, സമത്വം നിലനിറുത്തുന്നതിനെപ്പറ്റി, ഏറ്റവും നല്ല ജനാധിപത്യ ഭരണകൂടം, ന്യൂനവാഴ്ചയെപ്പറ്റി, ഔദ്യോഗിക ചുമതലയെൽക്കുന്നവരുടെ നൈതികത.
, , പുസ്തകം 7
നന്മയും സമൃദ്ധിയും തമ്മിലുള്ള പരസ്പരബന്ധം, സക്രിയജീവിതവും ദാർശനികതയും,   ആദർശസമൂഹം രാഷ്ട്രം, സഥലം, ജനസംഖ്യ, പ്രതിരോധസന്നദ്ധത, വിപണികൾ, ആരാധനാലയങ്ങൾ, സമ്മേളനസ്ഥലങ്ങൾ, ഭരണകൂടത്തിന്റെ പരമമായ ലക്ഷ്യം പ്രജകളുടെ ക്ഷേമവും സന്തോഷവും.
പ്രജകളെ ബോധവത്കരിക്കൽ, വിവാഹം,സംഭോഗം, വർഗോന്നതി, വിദ്യാഭ്യാസം സമൂഹത്തിലെ  നിബന്ധനകൾ, നിയന്ത്രണങ്ങൾ , , പുസ്തകം 8
വിദ്യാഭ്യാസം സമൂഹത്തിന്റെ ഉത്തരവാദിത്തം , വിദ്യാഭ്യാസത്തിന്റെ ലക്ഷ്യങ്ങൾ, വിനോദവും വിശ്രമവും, കായികാധ്വാനം,  സംഗീതത്തിലെ സ്വരതാളലയങ്ങൾ- ശ്രേഷ്ഠവും നികൃഷ്ടവുമായ സംഗീതം,  അവ മനുഷ്യമനസ്സിനെ സ്വാധീനിക്കുന്ന വിധം.
, , അവലംബം ഗ്രന്ഥാവലി {{ cite book }} : External link in | title= ( help ) {{ cite book }} : External link in | title= ( help ) {{ cite book }} : External link in | title= ( help ) {{ cite book }} : External link in | title= ( help )
പൊളന്നരുവയിലെ നിസ്സാങ്ക മല്ല
( സിംഹള : නිස්සංක මල්ල നിസ്സങ്ക മല്ല 1187 മുതൽ 1196 വരെ ഭരിച്ചിരുന്ന പൊളന്നരുവയിലെ ( ശ്രീലങ്ക ) രാജാവായിരുന്നു കീർത്തി നിസ്സാങ്ക കലിംഗ ലോകേശ്വര എന്നും അറിയപ്പെടുന്നു.
നിസ്സങ്ക ലതാ മണ്ഡപയ, ഹതദാഗെ, രങ്കോട്ട് വിഹാര തുടങ്ങിയ വാസ്തുവിദ്യാ നിർമ്മാണങ്ങളുടെ പേരിലും പഴയ ക്ഷേത്രങ്ങളുടെയും ജലസേചന ടാങ്കുകളുടെയും നവീകരണത്തിൻ്റെ പേരിലും അദ്ദേഹം പ്രശസ്തനാണ്.
ഒരു ബുദ്ധമതക്കാരന് മാത്രമേ രാജ്യം ഭരിക്കാൻ അവകാശമുള്ളൂവെന്ന് നിസ്സങ്ക മല്ല പ്രഖ്യാപിച്ചു, അതുവഴി തന്റെ സ്ഥാനം ഉറപ്പിക്കുകയും രാജത്വത്തിനുള്ള തന്റെ അവകാശവാദത്തെ ന്യായീകരിക്കുകയും ചെയ്തു.
വിവിധ നിർമാണങ്ങൾക്കും പുനരുദ്ധാരണങ്ങൾക്കുമായി അദ്ദേഹം വലിയ തുക ചെലവഴിച്ചു, കുറ്റകൃത്യങ്ങൾ കുറയ്ക്കുവാനായുള്ള ശ്രമത്തിൽ അദ്ദേഹം പൊതുജനങ്ങൾക്ക് പണം നൽകി.
നിരവധി രാജ്യങ്ങളുമായി അദ്ദേഹം സൗഹാർദ്ദപരമായ ബന്ധം പുലർത്തുകയും ദക്ഷിണേന്ത്യയിലെ പാണ്ഡ്യൻ , ചോള രാജവംശങ്ങളുടെ സംസ്ഥാനങ്ങൾ ആക്രമിക്കുകയും ചെയ്തു.
വംശപരമ്പരയും കുടുംബവും
ദംബുള്ളയിൽ നിസ്സങ്ക മല്ല നിർമ്മിച്ച ഒരു ശിലാ ലിഖിതത്തിൽ അദ്ദേഹം കലിംഗ രാജവംശത്തിലെ ആളാണെന്നും വിജയ രാജകുമാരന്റെ വംശത്തിൽ നിന്നുള്ളയാളാണെന്നും പരാമർശിക്കുന്നു.
അദ്ദേഹം സിംഹപുരയിൽ ജനിച്ച കലിംഗയിലെ ഒരു രാജകുടുംബത്തിലെ അംഗമാണെന്ന് റുവാൻവെലിസായയിലുള്ള മറ്റൊരു ലിഖിതത്തിൽ വിവരിക്കുന്നു.
അവിടെയുള്ള ലിഖിതത്തിൽ ഇങ്ങനെ പറയുന്നു;
സിംഹപുരയിൽ ജനിച്ച കലിംഗ ചക്രവർത്തിമാരുടെ രാജകുടുംബത്തിന് തിലകക്കുറി പോലെയായി മാറിയ ഇക്ഷ്വാകു കുടുംബത്തിന്റെ രാജവംശത്തിൽ നിന്ന് വന്ന...
നിസ്സങ്ക മല്ലയുടെ ജനന വർഷം ഒന്നുകിൽ 1157ലോ അല്ലെങ്കിൽ 1158ഓ ആണ് .
പാർവതി രാജ്ഞിയുടെയും ജയഗോപ രാജാവിന്റെയും മകനായിരുന്നു അദ്ദേഹം.
ഗൽപോട്ടയിൽ നിസ്സങ്ക മല്ല നിർമ്മിച്ച ഒരു ശിലാ ലിഖിതത്തിൽ ഇത് സൂചിപ്പിച്ചിരിക്കുന്നു.
ഈ ലിഖിതത്തിൽ ജയഗോപനെ സിംഹപുരയിലെ രാജാവായി വിവരിക്കുന്നു.
കലിംഗ സുഭദ്രാദേവി എന്നും ഗംഗവംശ കല്യാണമഹാദേവി എന്നും പേരുള്ള രണ്ട് ഭാര്യമാരുണ്ടായിരുന്നു നിസ്സാങ്ക മല്ലയ്ക്ക്.
പരാക്രമബാഹു ഒന്നാമന്റെ മരുമകനോ അനന്തിരവനോ കൂടിയായിരുന്നു അദ്ദേഹം.
രാജ ഭരണം
മഹാനായ പരാക്രമബാഹുവിന്റെ പിൻഗാമിയായി വിജയബാഹു രണ്ടാമന്റെ ക്ഷണപ്രകാരം നിസ്സങ്ക മല്ല ശ്രീലങ്കയിലെത്തി, വിജയബാഹുവിന്റെ ഈപ (ഉപരാജാവ്) ആയി നിയമിതനായി.
കലിംഗ രാജവംശത്തിലെ മഹിന്ദ ആറാമനാണ് വിജയബാഹുവിനെ വധിച്ചത്.
മഹിന്ദ ആറാമൻ അഞ്ച് ദിവസം മാത്രം ഭരിച്ചു, നിസ്സങ്ക മല്ല അവനെ കൊല്ലുകയും -ൽ സ്വയം സിംഹാസനം ഏറ്റെടുക്കുകയും ചെയ്തു.
ശ്രീലങ്കയിലെ ആദ്യ രാജാവായ വിജയയുടെ പിൻഗാമിയാണെന്ന് അവകാശപ്പെട്ടുകൊണ്ട്, നിസ്സാങ്ക മല്ല തന്റെ സിംഹാസനത്തിനുള്ള അവകാശത്തെ ന്യായീകരിച്ചു.
ശ്രീലങ്കയുടെ ഭരണാധികാരി ബുദ്ധമതത്തിൽ ഉറച്ചുനിൽക്കണമെന്ന് പ്രഖ്യാപിച്ചുകൊണ്ട് അദ്ദേഹം തന്റെ സ്ഥാനം കൂടുതൽ ഉറപ്പിച്ചു.
ഗൽപോത്തയിലെ അദ്ദേഹത്തിന്റെ ശിലാശാസനത്തിൽ ഇത് വിവരിക്കുന്നു, "കലിംഗ രാജവംശം ശരിയായ അവകാശിയായ ശ്രീലങ്കയിൽ ബുദ്ധമതക്കാരല്ലാത്തവരെ അധികാരത്തിൽ നിർത്തരുത്" എന്ന് പറഞ്ഞു.
കീർത്തി നിസ്സാങ്ക എന്നും അറിയപ്പെടുന്ന അദ്ദേഹത്തെ ചില രേഖകളിൽ കലിംഗ ലങ്കേശ്വരൻ എന്നും വിശേഷിപ്പിക്കപ്പെടുന്നു.
അദ്ദേഹത്തിന്റെ ശിലാ ലിഖിതങ്ങൾ അദ്ദേഹത്തെ "ഔന്നത്യത്തിൻ്റെ ജലധാര", "ഭൂമിയുടെ സംരക്ഷകൻ", "ലോകം മുഴുവൻ പ്രകാശിപ്പിച്ച വിളക്ക്" തുടങ്ങിയ പേരുകളിൽ പരാമർശിക്കുന്നു.
പരാക്രമബാഹു ഒന്നാമൻ ചുമത്തിയ കനത്ത നികുതികൾ നിസ്സാങ്ക മല്ല വലിയ തോതിൽ കുറച്ചു.
പണവും സ്വർണവും കന്നുകാലികളും ഭൂമിയും മറ്റ് വിലപ്പെട്ട വസ്തുക്കളും അദ്ദേഹം പൊതുജനങ്ങൾക്ക് നൽകി.
അടിച്ചമർത്തലും കടുത്ത നികുതിയും കാരണമാണ് അവർ കവർച്ചയിൽ ഏർപ്പെട്ടതെന്ന് അദ്ദേഹം വിശ്വസിച്ചതിനാൽ ഇത് "കവർച്ച ഇല്ലാതാക്കാനുള്ള" ഒരു പ്രവൃത്തിയായി അദ്ദേഹം കണ്ടു.
എന്നിരുന്നാലും, നിസ്സങ്ക മല്ല പരാക്രമബാഹു ഒന്നാമന്റെ നേട്ടങ്ങളെ തന്റെ നിർമ്മാണ പ്രവർത്തനങ്ങളിലൂടെ മറികടക്കാൻ ശ്രമിച്ചു.
ഇത് പിന്നീട് രാജ്യത്തെ ഏതാണ്ട് പാപ്പരത്തത്തിലേക്ക് നയിച്ചു.
വിദേശ ബന്ധങ്ങൾ
പൊളന്നാരു-പാഗൻ യുദ്ധത്തിന്റെ അവസാനത്തെത്തുടർന്ന് നിസ്സങ്ക മല്ല ബർമ്മ യിലെ രാമണ്ണയുമായി നല്ല ബന്ധം വീണ്ടെടുത്തു.
ഖമർ സാമ്രാജ്യം പോലുള്ള രാജ്യങ്ങളുമായും അദ്ദേഹം ബന്ധം പുലർത്തിയിരുന്നു.
അദ്ദേഹം കംബോഡിയയിലേക്ക് ധർമ്മദൂതരെ അയച്ചു.
കംബോഡിയയെ തേരാവാദയാക്കി മാറ്റുന്നതിന് അദ്ദേഹം ഉത്തരവാദിയായിരുന്നു.
തെക്കുകിഴക്കൻ ഏഷ്യയിൽ കാണപ്പെടുന്ന പാലി ഭാഷാ ലിപികൾ അദ്ദേഹം അയച്ച ധർമ്മദൂതരിൽ നിന്നാണ്.
ഭീകരത
പരാക്രമബാഹു ഒന്നാമന്റെ ഭരണകാലത്ത് ശ്രീലങ്കയുടെ നിയന്ത്രണത്തിലായിരുന്ന ദക്ഷിണേന്ത്യയിലെ രാമേശ്വരം , നിസ്സങ്ക മല്ലയുടെ ഭരണകാലത്തും ശ്രീലങ്കൻ രാജ്യത്തിന്റെ ഭാഗമായി തുടർന്നു.
നിസ്സാങ്ക മല്ല രാമേശ്വരത്ത് ഒരു ക്ഷേത്രം പുതുക്കിപണിത് അതിനു നിശ്ശങ്കേശ്വര എന്ന് പുനർനാമകരണം ചെയ്തു.
ദക്ഷിണേന്ത്യയിലെ പാണ്ഡ്യന്മാരുടെയും ചോളരുടെയും സംസ്ഥാനങ്ങളും നിസ്സങ്ക മല്ല ആക്രമിച്ചു.
നിർമ്മാണങ്ങൾ നിസ്സങ്ക മല്ല രാജാവ് പണികഴിപ്പിച്ച നിസ്സാങ്ക ലതാ മണ്ഡപയ
നിസ്സാങ്ക മല്ല നിർമ്മിച്ച നിസ്സാങ്ക ലത മണ്ഡപയ ഒരു പ്രത്യേക തരം കെട്ടിടമാണ്.
മേൽക്കൂരയെ താങ്ങിനിർത്താൻ ഉപയോഗിച്ചിരുന്ന 8 കരിങ്കൽ തൂണുകൾ ഇതിൽ അടങ്ങിയിരിക്കുന്നു.
താമരയുടെ തണ്ടുകളുടെ രൂപത്തിൽ കരിങ്കല്ലിൽ കൊത്തിയെടുത്ത തൂണുകൾ മുകളിൽ താമരമുകുളങ്ങൾ തുറക്കുന്ന രൂപത്തിൽ ഒരു പ്ലാറ്റ്ഫോമിൽ സ്ഥാപിക്കപ്പെടുകയും ചെയ്യുന്നു.
നിസ്സങ്ക മല്ല നിർമ്മിച്ച മറ്റൊരു നിർമ്മാണമാണ് ഹതഡാഗെ .
ബുദ്ധന്റെ പല്ലിന്റെ തിരുശേഷിപ്പ് സൂക്ഷിക്കുന്നതിനാണ് ഈ കെട്ടിടം നിർമ്മിച്ചിരുന്നത്.
ശ്രീലങ്കയിലെ നാലാമത്തെ വലിയ സ്തൂപമായ രങ്കോട്ട് വിഹാരയും നിസ്സങ്ക മല്ല നിർമ്മിച്ചതാണ്.
ദാംബുള്ള ഗുഹാക്ഷേത്രത്തിൽ നിസ്സാങ്ക മല്ല ഒരു വലിയ നവീകരണം നടത്തി.
ഇതിനായി ഏഴ് ലക്ഷം രൂപ ചെലവഴിച്ചതായി ഒരു ശിലാശാസനത്തിൽ രേഖപ്പെടുത്തിയിട്ടുണ്ട്.
എന്നിരുന്നാലും, അദ്ദേഹത്തിന്റെ തന്നെ മറ്റൊരു ശിലാ ലിഖിതത്തിൽ ഈ പ്രസ്താവനയ്ക്ക് വിരുദ്ധമായി തുക 1 ലക്ഷം എന്ന് പരാമർശിക്കുന്നു.
നവീകരണ വേളയിൽ ക്ഷേത്രത്തിന്റെ ഉൾഭാഗം സ്വർണ്ണം പൂശി.
ഇത് കാരണം പിന്നീട് ക്ഷേത്രത്തിന് സ്വർണ്ണ പാറ എന്നർത്ഥം വരുന്ന രൺ ഗിരി എന്ന പേര് ലഭിച്ചു.
നിസ്സാങ്ക മല്ല ക്ഷേത്രത്തിൽ 50 ബുദ്ധ പ്രതിമകൾക്കും സ്വർണ്ണം പൂശിച്ചു.
ഇതിനെക്കുറിച്ച് ക്ഷേത്രത്തിന്റെ പ്രവേശന കവാടത്തിനടുത്തുള്ള ഒരു ശിലാ ലിഖിതത്തിൽ രേഖപ്പെടുത്തിയിട്ടുണ്ട്.
ഒരു ഗുഹയിൽ നിസ്സാങ്ക മല്ലയുടെ പ്രതിമയും നിർമ്മിച്ചിട്ടുണ്ട്.
ഇതും കാണുക മഹാവംശം ശ്രീലങ്കയുടെ ചരിത്രം റഫറൻസുകൾ ബാഹ്യ ലിങ്കുകൾ ശ്രീലങ്കയിലെ രാജാക്കന്മാരും ഭരണാധികാരികളും കോഡ്റിംഗ്ടണിന്റെ ഹ്രസ്വ ചരിത്രം ഓഫ് സിലോൺ
പൊളില്ലോ ദ്വീപ്
പൊളില്ലോ Polillo ( Tagalog pronunciation: [poˈliʎo̞] ) ഫിലിപ്പൈൻസ് ഉപദ്വീപിന്റെ വടക്കുകിഴക്കൻ പ്രദേശത്തെ ഒരു ദ്വീപാണ്.
ഇത് ലുസോൺ ദ്വീപിൽനിന്നും പൊളില്ലോ കടലിടുക്കുകൊണ്ടു വേർതിരിക്കപ്പെട്ടിരിക്കുന്നു.
ലമോൺ ഉൾക്കടലിന്റെ വടക്കൻ വശത്താണിതു സ്ഥിതിചെയ്യുന്നത്.
ഈ ദ്വീപ് 3 മുനിസിപ്പാലിറ്റികളായി വിഭജിച്ചിരിക്കുന്നു.
ദ്വീപിന്റെ വടക്കൻ ഭാഗം പൊളില്ലോ മുനിസിപ്പാലിറ്റി യാണ്.
എന്നാൽ വടക്കുകിഴക്കൻ ഭാഗം ഭരിക്കുന്നത് ബുർദിയോസ് മുനിസിപ്പാലിറ്റിയാണ്.
വടക്കുപടിഞ്ഞാറുഭാഗത്തുള്ളത് പനുകുലാൻ മുനിസിപ്പാലിറ്റിയുമാണ്.
ഈ ദ്വീപ് വംശനാശം നേരിട്ടുകൊണ്ടിരിക്കുന്ന ബുതാൻ ലിസാർഡിന്റെ സംരക്ഷിതപ്രദേശമടങ്ങിയിട്ടുണ്ട്.
ഇത് കൊമോഡോ ഡ്രാഗന്റെ അടുത്ത ബന്ധുവാണ്.
2010ലെ ഫിലിപ്പൈൻസ് സെൻസസ് പ്രകാരം ഈ ദ്വീപിൽ 64,802 വ്യക്തികളുണ്ട്.
ഇതും കാണൂ Burdeos, Quezon Panukulan, Quezon Polillo, Quezon അവലംബം
പൊളോണിയം ഇംഗ്ലീഷ് വിലാസം https://ml.wikipedia.org/wiki/Polonium 84 bismuth ← polonium → astatine Te ↑ Po ↓ Uuh ആവർത്തനപ്പട്ടിക - വികസിത ആവർത്തനപ്പട്ടിക വിവരണം പേര് , പ്രതീകം , അണുസംഖ്യ polonium, Po, 84 കുടുംബം metalloids ഗ്രൂപ്പ് , പിരീഡ് , ബ്ലോക്ക് 16 , 6 , p രൂപം silvery സാധാരണ ആറ്റോമിക ഭാരം (209) g·mol − 1 ഇലക്ട്രോൺ വിന്യാസം [ Xe ] 6s 2 4f 14 5d 10 6p 4 ഓരോ ഷെല്ലിലേയും ഇലക്ട്രോണുകൾ 2, 8, 18, 32, 18, 6 ഭൗതികസ്വഭാവങ്ങൾ Phase solid സാന്ദ്രത (near r.t. ) (alpha) 9.196 g·cm − 3 സാന്ദ്രത (near r.t. ) (beta) 9.398 g·cm − 3 ദ്രവണാങ്കം 527 K (254 ° C , 489 ° F ) ക്വഥനാങ്കം 1235 K (962 ° C , 1764 ° F ) ദ്രവീകരണ ലീനതാപം ca.
13 kJ·mol − 1 ബാഷ്പീകരണ ലീനതാപം 102.91 kJ·mol − 1 Heat capacity (25 °C)  26.4 J·mol − 1 ·K − 1 Vapor pressure P (Pa) 1 10 100 1 k 10 k 100 k at T (K) (846) 1003 1236 Atomic properties ക്രിസ്റ്റൽ ഘടന cubic ഓക്സീകരണാവസ്ഥകൾ 4 , 2 ( amphoteric oxide) ഇലക്ട്രോനെഗറ്റീവിറ്റി 2.0  (Pauling scale) അയോണീകരണ ഊർജ്ജം 1st:  812.1 kJ/mol Atomic radius 190 pm Atomic radius (calc.) 135 pm Miscellaneous Magnetic ordering nonmagnetic വൈദ്യുത പ്രതിരോധം (0 °C)  (α) 0.40 µ Ω · m താപ ചാലകത (300 K) ?
20 W·m − 1 ·K − 1 Thermal expansion (25 °C)  23.5 µ m·m − 1 ·K − 1 CAS registry number 7440-08-6 Selected isotopes Main article: Isotopes of പൊളോണിയം iso NA half-life DM DE ( MeV ) DP 208 Po syn 2.898 y α 5.215 204 Pb ε , β + 1.401 208 Bi 209 Po syn 103 y α 4.979 205 Pb ε , β + 1.893 209 Bi 210 Po syn 138.376 d α 5.407 206 Pb അവലംബങ്ങൾ
അണുസംഖ്യ 84 ആയ മൂലകമാണ് പൊളോണിയം .
Po ആണ് ആവർത്തനപ്പട്ടികയിലെ ഇതിന്റെ പ്രതീകം.
അപൂർവവും വളരെ റേഡിയോആക്ടീവുമായ ഒരു അർദ്ധലോഹമാണിത് .
രാസപരമായി ബിസ്മത് , ടെലൂറിയം എന്നിവയോട് സാദൃശ്യം പ്രകടിപ്പിക്കുന്നു.
യുറേനിയം അയിരുകളിൽ ഈ മൂലകം കാണപ്പെടുന്നു.
അസ്ഥിരമായ ഒരു മൂലകമാണിത്.
ഇതിന്റെ എല്ലാ ഐസോട്ടോപ്പുകളും റേഡിയോആക്ടീവ് ആണ്.